— Патрабаванні абласнога пагаднення па працягласці кантрактаў у асноўным выконваюцца, — адзначыў В.А.Харытановіч. — У гэтым плане Брэстчына зяўляецца лідарам сярод іншых рэгіёнаў краіны. Амаль 45% кантрактаў заключена на 5 гадоў. Найбольшая колькасць такіх кантрактаў у Іванаўскім, Кобрынскім, Маларыцкім, Пружанскім і Ганцавіцкім раёнах. Ва ўсіх рэгіёнах кантрактнікам прадастаўляюцца не менш за 2 дні дадатковага адпачынку. Дадатковы адпачынак ад 3 да 5 дзён мае амаль 40% педагогаў, якія працуюць па кантрактах. Працягваецца работа па павышэнні тарыфных ставак і акладаў па кантрактнай форме найму. Сярэдні памер павышэння па кантракце складае амаль 27%. Павышэнне да 30% прадугледжваецца ў 52% кантрактаў. Асаблівай падзякі заслугоўваюць сацыяльныя партнёры Ганцавіцкага, Баранавіцкага, Бярозаўскага і Камянецкага раёнаў, дзе кантракты амаль усіх педагогаў прадугледжваюць павышэнне тарыфнай стаўкі (ці акладу) ад 31% да 50%.